ועדת הכלכלה, כנסת 18, פרוטוקול מספר 979, 2012-12-31 12:30

כרמל שאמה-הכהן: שלום לכולם, אנחנו פותחים את הישיבה השנייה היום של ועדת הכלכלה.

כרמל שאמה-הכהן: על סדר היום – אישור תקציב רשות השידור לשנת 2012 בהתאם לסעיף 32א לחוק רשות השידור, התשכ"ה-1965.

כרמל שאמה-הכהן: כמובן, השאלה הראשונה למה התקציב הובא לאישור ביום האחרון של שנת 2012.

כרמל שאמה-הכהן: מי עונה בשם רשות השידור, הממשלה?

עידו אציל: פשוט השלימה את התקציב לפני מספר חודשים.

עפר מרגלית: תקציב רשות השידור הוגש אלינו ב-6 באוגוסט.

עפר מרגלית: התקציב הזה הוא תקציב שתואם בעצם את הרפורמה שהייתה מתוכננת לעשות בשידור השידור שטרם נחתמה בתאריך זה.

עפר מרגלית: לאחר שנחתמו ההסכמות העקרוניות על הרפורמה במשרד ראש הממשלה ובמשרד האוצר, נכנסנו לבדיקה יותר מעמיקה של התקציב שלקחה כחודשיים עד שהמלצנו בעצם לאשר אותו לאחר כמה שינויים.

עפר מרגלית: לאחר מכן עבר התהליך בממשלה ועכשיו הוא מגיע לכנסת.

אתי בנדלר: ברמה התיאורתית אם הוועדה תחליט לא לאשר את התקציב או פריט מהפרטים שמופיעים בתקציב, מה המשמעות של זה?

אתי בנדלר: אני פשוט רוצה לחדד את השאלה של היושב ראש, כדי להדגיש את האבסורד של הגשת התקציב לאישור הוועדה ביום האחרון של שנת התקציב 2012.

עידו אציל: יכול להיות שזה מעשה עשוי לגבי שנת 2012, אבל יכול להיות שתהיה לזה השלכות לגבי שנת 2013, כי תקציב 2013 אושר, שמעתי במסדרון לאחרונה ברשות השידור, בימים האחרונים, והוא יובא בהמשך לאישור לשר האוצר.

עידו אציל: יכול להיות שלהחלטות הועדה כאן יהיו השלכות לגבי תקציב 2013, אני מניח.

אמיר גילת: קודם כל טוב מאוחר מאשר לעולם לא.

אתי בנדלר: לא בכל מקרה.

אמיר גילת: במשך שבע שנים רשות השידור עבדה בלי תקציב מאושר.

אמיר גילת: זו השנה השנייה ברציפות שהפעילות של המוסדות וההנהלה הביאה לאישור תקציב מאושר גם על ידי שר האוצר, זה נתקע בצינורות אחר כך.

אמיר גילת: התקציב התעכב תחילה בגלל הבג"צ, מכיוון שהיינו מנועים מלדון בתקציב שלא כולל את ההשקעה המתאימה בהפקות מקור.

אמיר גילת: מיד אחרי הבג"צ ניגשנו להכנת התקציב, וכאמור, הוא אושר בחודש אוגוסט.

אמיר גילת: חייבים לציין, התקציב הזה משקף בפעם הראשונה את הגידול המשמעותי בהפקות מקור.

אמיר גילת: יש פה למעלה מ-70 מיליון בהפקות מקור קנויות, אנחנו רואים את התחלת המתווה שהוועדה הזאת הייתה שותפה להתווייתו.

אמיר גילת: ואכן, אתמול אישרנו את תקציב 2013, ואני מצפה שכל הגורמים הנוגעים בדבר יאשרו אותו במועד מוקדם יותר מאשר השנה.

כרמל שאמה-הכהן: מתי הוא הגיע לוועדה?

אמיר גילת: ב-12 לחודש.

עידו אציל: אני רק רוצה להבהיר שהתקציב הועבר לוועדה מיד בסמוך לקבלת החלטה בעניין בממשלה.

אמיר גילת: בחוק, פשוט יש סרבול של התהליכים על פי החוק, זאת אומרת, קודם אנחנו, אחר כך זה עובר לשר האוצר, אחר כך לממשלה.

לאה ורון: כן, אבל באוגוסט 2012, מעבירים את התקציב לאוצר, ורק באוקטובר ניתן האישור של שר האוצר.

עידו אציל: הליך של אישור תקציב כזה בהיקף כזה לוקח חודשיים, זמן מאוד סביר לעבוד על התקציב, להחזיר הערות.

עידו אציל: עבודה של בחינה של תקציב חודשיים זה טווח סביר עד סוף הרבעון הראשון כשהוא מוגש בתחילת שנה זה טווח סביר לבדיקה של תקציב.

עידו אציל: פה לא הייתה חריגה מהותית מזמנים סבירים של בחינת תקציב, אני חושב שפה הייתה הבעיה.

עידו אציל: התהליך כפי שנאמר הוא תהליך מאוד מורכב, הוא התחיל רק באוגוסט, ולכן הגענו לאיפה שאנחנו נמצאים.

כרמל שאמה-הכהן: סך התקציב 860 מיליון.

קריאה: מותנה רפורמה.

כרמל שאמה-הכהן: אנחנו נקבע דיון נוסף לגבי אישור התקציב.

כרמל שאמה-הכהן: אני מבקש עוד זמן ללמוד אותו, שנית, אני אפנה באופן אישי לחברי הוועדה, מדובר בתקציב של כמעט מיליארד שקלים שאני מעדיף לא לאשר אותו לבד ולא לבחון אותו לבד.

כרמל שאמה-הכהן: אנחנו נעשה את זה בהקדם, לא נדחה אתכם, אבל זה ייקח עוד מספר ימים.

אתי בנדלר: יש לי רק שאלה לשאול, האם התקציב שהעברתם לאישור הוועדה בהקשר של הפקות קנויות כולל גם את התוספת שהתחייבתם אליה בהודעה אחרונה בעתירה לבג"צ?

ערן הורן: התשובה היא לא.

אתי בנדלר: התקציב בעצם איננו מעודכן.

ערן הורן: התקציב יכול להיות מעודכן אחרי שהוא מאושר, אחרת אין מה לאשר.

ערן הורן: אחרי שהתקציב מאושר אז עושים את ההסטות הפנימיות ומעדכנים את הסעיפים.

אתי בנדלר: זה יהיה ברמה של הסטה פנימית.

אתי בנדלר: אם כך וכך היושב ראש מחליט לא לקיים כרגע את הדיון, אני מציעה שתעבירו לוועדה כבר תקציב מעודכן בהתאם להתחייבויות שלכם.

עידו אציל: האישור בממשלה ניתן לגבי התקציב כפי שהוא - - -

אתי בנדלר: אם אתם חושבים כך, לפחות תשלחו הודעת עדכון לוועדה ותאמרו מאיזה תקציב יוסט הסכום הזה, התוספת שעליה מדובר.

כרמל שאמה-הכהן: תודה רבה.

כרמל שאמה-הכהן: הישיבה נעולה.